ĎAKUJEME, STAN
HALA HLAVNÉ MESTO KREESKEJ CIVILIZÁCIE
Vieš, koľko je hodín?
Nemôžem spať.
Na to existujú tabletky.
Áno, ale potom by som spala.
Zase tie sny?
Chceš si zabojovať?
Pošmykla som sa.
Jasné, pošmykla si sa po mojej rane do ksichtu.
Už som sa šmýkala, keď si ma náhodou udrel do ksichtu.
Tie dve veci spolu nesúviseli.
Povedz mi o tom sne.
-Niečo nové? -Nie.
Minulosť musíš nechať tak.
Svoju minulosť si nepamätám.
Vyvoláva v tebe pochybnosti a potom si zraniteľná.
Ovládni to.
Ešte raz sa prestaneš ovládať a čaká ťa stretnutie s Najvyššou inteligenciou.
Pre bojovníka je emócia to najnebezpečnejšie.
Humor ťa rozptyľuje.
A hnev? Ten poslúži len nepriateľovi.
Od posledného skrullského útoku uplynulo 120 dní.
Videl už niekto, ako v skutočnosti vyzerá Najvyššia inteligencia?
Nikto nesmie uzrieť Najvyššiu inteligenciu v jej skutočnej podobe.
To vieš.
Naše podvedomie si vyberá, v akej forme sa nám ukáže.
Takže je to posvätné. Je to osobné.
Žiadny Kree to nikdy neprezradí.
Koho vidíš ty?
-Tvojho brata? -Nie.
-Otca? -Nie.
-Tvojho starého veliteľa? -Vers.
Vidíš mňa, však?
Chápem, o čo sa snažíš.
-Funguje to? -Áno.
Ale tému sa ti nepodarí zmeniť.
Načo ste mi dali toto...
...ak nechcete, aby som to používala?
Chcem, aby si to používala.
Najvyššia inteligencia ma poverila,
aby som ti ukázal, ako sa to používa.
Viem ako.
Ak by to bola pravda, zložila by si ma bez toho.
Ovládaj svoje impulzy.
Prestaň používať toto, začni používať toto.
Chcem, aby si bola najlepšou verziou samej seba.
NAJVYŠŠIA INTELIGENCIA A.I. VODCA KREESKEJ CIVILIZÁCIE
Vers.
Inteligencia.
Tvoj veliteľ trvá na tom, že si pripravená slúžiť.
Som.
Bojuješ so svojimi emóciami,
s minulosťou, ktorá ich poháňa.
Si len jedna obeť skrullskej expanzie,
ktorá našu civilizáciu ohrozuje už stáročia.
Votrelci, ktorí sa potichu infiltrujú
a potom ovládnu naše planéty.
Hrôzy, ktoré si pamätáš,
a veľa iného, čo si nepamätáš.
Je celkom prázdny. Môj život.
Máš na seba vziať podobu toho, koho najviac obdivujem,
ale ja si ani nepamätám, kto bola pre mňa táto žena.
Možno je to milosrdenstvo, ktoré ťa chráni pred väčšou bolesťou.
Dáva ti slobodu spraviť to, čo musia všetci Kreeovia,
uprednostniť potreby svojho ľudu pred vlastnými.
Dali sme ti veľký dar.
Možnosť bojovať za dobro všetkých Kreeov.
Chcem slúžiť.
Tak sa ovládni.
Čo si dostala, o to môžeš aj prísť.
Nesklamem ťa.
To zistíme čoskoro.
Máš misiu.
Slúž dobre a so cťou.
Nevyzerá to dobre.
Určite je to ďalší útok Skrullov.
Nech je to čokoľvek, je to veľké.
Nasimoval ťa už nejaký Skrull?
Raz.
-Bolo to hlboko znepokojujúce. -Prečo?
Lebo som hľadel do tváre svojmu smrteľnému nepriateľovi
a tvár oproti bola moja.
Ak by si bol krajší, možno by to nebolo také znepokojujúce.
Myslíš si, že si vtipná, ale ja sa nesmejem.
Ty sa nesmeješ nikdy.
Smejem sa vnútri.
Ale nie teraz.
Je to smiešne, lebo objektívne si celkom fešák.
Nuž, ďakujem.
Všetci počúvajte. Dajte si pohov.
Dobre.
Pripravte sa
na hľadanie a záchranu nášho špióna Soh-Larra.
Skrullovia napadli ďalšiu planétu na hranici.
Tentoraz Torfu.
Soh-Larr nám poslal varovanie.
Zachytili jeho signál a odhalili jeho identitu.
Skrullský generál Talos za ním vyslal zabijacké jednotky.
Ak sa k nemu dostanú skôr než my,
informácie, ktoré zhromažďoval viac než tri roky, padnú do ich rúk.
Žalobcovia budú bombardovať skrullskú pevnosť tu na juhu.
Prešmykneme sa tam, nájdeme Soh-Larra,
zmizneme a oni nebudú nič tušiť.
Obyvatelia Torfy.
Neprídeme s nimi do styku, ani oni s nami.
Bezpečnosť našej misie nesmie nič ohroziť.
Postupujte opatrne.
Pred záchranou postupujte podľa protokolu.
Je to nebezpečná misia.
Všetci buďme pripravení pridať sa ku Kolektívu, ak je to dnes naším osudom.
Za dobro všetkých Kreeov.
Za dobro všetkých Kreeov!
TORFA KREESKA HRANIČNÁ PLANÉTA
Vers, lokalizuj Soh-Larrov signál.
Att-Lass, Minn-Erva, nájdite vyvýšené miesto.
Na periférii sú miestni.
Asi tucet.
Minn-Erva?
Počujete ma? Počul ma niekto?
Zopakuj to.
Jeho signál vychádza z toho chrámu. Poďme.
Nie. Je to dokonalé miesto na prepadnutie.
Dnu aj von vedie len jedna cesta.
Môžeme prejsť okolo miestnych.
Nevieme, či sú miestni. Príliš riskantné.
Nemusíte ísť so mnou. Pôjdem sama.
Nie, nepôjdeš.
Dobre. Budeme sa držať pri sebe.
Nebudeme používať komunikátory, stretneme sa v Helione.
Poďme.
Att-Lass, vidíš ich?
Potvrdzujem. Vidím ich.
Ustúpte!
Veliteľ?
Ustúpte! Dozadu!
Minn-Erva? Máš vizuál?
Nepusti ich k nám. Minn-Erva?
Počuje ma niekto?
Nechcem vám ublížiť.
Ustúpte!
Zostaňte, kde ste!
Sú to miestni. Našiel som dvoch mŕtvych. Žiadna zelená.
Len sú vyhladovaní.
HGX-78.
TRT79-VVX6.
Ustúpte.
Skrullovia!
Vers!
Vers? Skrullovia.
Je to pasca.
Blížia sa ďalší!
Naspäť do Helionu!
Vers. Počuješ ma?
Vráť sa do Helionu.
Ozvi sa. Vers.
Odkiaľ vieš ten kód?
Čo keby som ti povedal svoje tajomstvo,
keď mi ty prezradíš to svoje?
Otvorme ju.
Kde to sme?
Vydrž.
Kde máš hlavu?
V oblakoch. A ty?
Na ramenách. Ukážeme týmto chlapcom, ako sa to robí.
Pripravená?
-Vyššie, ďalej, rýchlejšie, zlatko. -Presne tak.
To nemôže byť pravda.
Choď ešte ďalej.
Ideš príliš rýchlo! Musíš spomaliť!
Kto to je? Sme v správnej...?
Čo to robíš, dofrasa? Ty sem nepatríš!
Asi sme zašli príliš ďaleko.
Jemu dovolíš jazdiť.
Niečo vyskúšam.
Už to konečne vzdaj!
Ty sem nepatríš!
Nie si dosť silná.
Zabiješ sa.
Nikdy ti nedovolia lietať.
Len ja som z toho zmätený?
Si slušná pilotka.
Ale príliš podliehaš emóciám.
Vieš, prečo sa to volá kokpit, nie?
Obrovské burácanie v celom vesmíre otriaslo mesiacom,
slnkom aj hviezdami na oblohe.
A tak malá Alouette letela nocou.
Videla si ju? To bola Alouette.
Padajte dnu, je čas na jedlo.
Pripravte sa na vzlet, poručíčka Problémová.
Očarujúca spomienka.
Počkaj.
Asi to máme.
Goose sa páčiš.
Obvykle ľudí nemá rada.
Ste hore skoro ráno.
Vlastne som ani nespala.
Nedokážem spať, keď ma čaká práca.
Tiež to poznáš?
Lietanie pre mňa nie je práca.
Krásny výhľad, však?
Radšej sa pozerám zhora.
Čoskoro sa tam dostaneš, eso.
Počkaj! Počkaj, počkaj! To je ona. Vráť ju späť.
Vydrž.
Tiež to poznáš?
Krásny výhľad, však?
Radšej sa pozerám zhora.
Čoskoro sa tam dostaneš, eso.
Čo to má na bunde? Nedalo sa to prečítať.
Krásny výhľad, však?
Radšej sa pozerám zhora.
-Sústreď sa. -Prosím?
Pozri sa dole.
Sústreď sa.
"Pegas. Dr. Wendy Lawsonová." To je ona.
Aj vy to počujete?
Máme jej pozíciu?
Mám ju.
Sledujte Lawsonovú, kým nenájdeme energetickú stopu.
Zaujímavé.
Počkať.
Vráť to tesne pred tento moment. Vráť to.
To nie je MiG, Lawsonová.
To je ono. Ukáž mi, kam smeruješ.
Presne tak. Pozri sa na súradnice.
Sústreď sa.
Otvoriť, prosím.
To je ono. To je ono.
Si takmer tam. Si takmer tam. Nebráň sa tomu.
Sústreď sa!
Vráť ju späť! Okamžite ju vráť naspäť!
Vôbec to nedáva zmysel.
Máme nejaké informácie, na základe ktorých môžeme konať?
Len to, že Lawsonová bola niekde na planéte C-53.
Sme na ceste.
Tak kopte, kopte, kopte hlbšie.
Lawsonová je naša stopa k lietaniu rýchlosťou svetla!
A všetkému, čo chceme.
Niečo to urobilo.
Skús to znova.
Ešte nie!
Čo ste mi urobili?
Chceli sme len pár informácií.
Čo ste mi vložili do hlavy?
Nič, čo by tam už nebolo.
Ale to nie sú moje spomienky.
Áno, je to ako zlá halucinácia, však?
Nečudujem sa, že sa nevieš ovládať.
Poriadne ťa dokaličili.
Prestaň sa so mnou zahrávať.
Čo chceš?
Hľadáme pozíciu Dr. Lawsonovej
a motora na lietanie rýchlosťou svetla.
Žiadnu Dr. Lawsonovú nepoznám.
Vážne? Tak prečo je v tvojej hlave?
Neviete náhodou, ako sa to dáva dole, však?
Nie?
Dobre.
Hej.
Vieš, prečo sa to volá...
Už odchádzaš?
Ešte sa len spoznávame.
PLANÉTA C-53 SVET POZEMŠŤANOV
Pravdivé lži
Vers volá velenie Starforce, počujete ma?
Haló? Počujete?
SPRÁVNA POSÁDKA
BEZPEČNOSTNÁ SLUŽBA
Zdravím. Som Vers. Kreeska Starforce.
Sme na C-53?
Rozumiete mi? Funguje môj univerzálny prekladač?
Áno. Rozumiem vám.
Dobre.
Ste v tomto okrsku zodpovedný za bezpečnosť?
Čiastočne. Kino má vlastného človeka.
Kde nájdem komunikačné zariadenie?
Ďakujem.
Lokalizujte modul. Nájdite to dievča.
Vie viac, než si uvedomuje.
Hej.
Táto je obsadená.
No tak.
Vers?
Potvrď svoju totožnosť. CTC-39.
GRXV-1600.
Nič mi nie je, ďakujem za opýtanie.
Sú všetci v pohode? Čo sa stalo?
Skrullská pasca.
Myslel som, že sme o teba prišli.
Našla si Soh-Larra?
Nebol to Soh-Larr.
Talos ho nasimoval. Dokonca aj jeho kód.
To je nemožné.
Kód bol ukrytý v jeho podvedomí.
Skrullovia sa mi dostali do hlavy.
Ten prístroj, ktorý použili...
Zrejme ním získali Soh-Larrov kód.
Vers, kde si?
Na planéte C-53.
Skrullovia hľadajú ženu zvanú Lawsonová.
Koho?
Je to tá, ktorú vídavam.
Je to kto?
Vers?
Vers, kto?
Je to vedkyňa.
Myslia si, že objavila technológiu na rýchlosť svetla.
Musím sa k nej dostať skôr než oni,
inak vtrhnú do ďalších galaxií.
Nie. Už ťa raz chytili.
Ako ďaleko je C-53?
Najbližší skokový bod je o 22 hodín.
Vers, zostaň na mieste, kým tam prídeme.
Buď dostupná, nech ťa môžeme kontaktovať.
Nie, čo ak to získajú skôr než...
Prepáčte.
Na požadované číslo je potrebný kód na diaľkový hovor.
-Yon-Rogg? -Vers?
Vers?
Prosím, zadajte pri vytáčaní prístupový kód.
Vers?
Ak bola v kontakte so Skrullmi, je skompromitovaná.
Je silnejšia, než si myslíš.
Bola si niekedy na C-53?
Raz.
Je to strašná diera.
Hej, zelenáč! Porozprávaj sa s bezpečákom.
Vy ste to nahlásili?
Navigácia aktivovaná.
Prepáčte, slečna.
Neviete niečo o dáme, ktorá sa prebúrala
cez strechu tamto do Blockbustera?
Podľa svedka bola oblečená ako na laser tag.
Áno, tuším šla tadiaľ.
Chcem vám položiť pár otázok.
Možno vám dám relevantné informácie o odkladacej schránke na filmy.
Môžem vidieť vaše doklady?
Vers. Kreeska Starforce.
Nenosíme svoju identitu na kartičkách.
Vers?
Starforce?
Ako dlho sa zdržíte?
Vypadnem,
len čo vystopujem Skrullov, ktorí sa infiltrovali na vašu planétu.
Skrullov?
Tí, čo menia podobu?
Dokážu sa prevteliť do každého živého tvora až na úroveň DNA.
Páni. Vy o tom nič netušíte, však?
Počkajte.
Ako vieme, že nie ste jedna z tých, čo menia podobu?
Gratulujem, agent Fury.
Konečne ste položili relevantnú otázku.
Nie! Ja gratulujem vám, slečna zo Starforce.
Ste zatknutá.
Zelenáč!
Zelenáč, hýb sa!
Videl si jej zbraň?
Nevidel.
Dávaj pozor!
Podozrivá je na vlaku, smeruje na sever. Sledujeme ju.
FLÁkaČi
"Dôveruj mi, pravoverný." "Dôveruj mi."
"Dôveruj mi, pravoverný."
Pusti ma!
Vlak smeruje do tunela pred nami.
Privítame ich na stanici.
Pán Fury, tu je agent Coulson.
Som stále pri Blockbusteri.
Kam všetci zmizli?
Zozbieral som dôkazy
a zaujímala by ma vaša pozícia? Haló?
Potrebujeme sanitku!
Volajte 911!
Hej! Ste v poriadku?
Bože môj! Ste všetci v poriadku?
Videli ste to aj vy?
Toto je oficiálna akcia S.H.I.E.L.D. Ustúpte.
Dr. WENDY LAWSONOVÁ PEGAS
U Pancha Zal. 1946
U Pancha
Hľadanie AltaVista U Pancha, Rosamond, Kalifornia
Pokus o pripojenie k sieti
Zariadenie je odpojené alebo nedostupné.
DRINK A NET INTERNETOVÁ KAVIAREŇ
Pekný neoprén.
Uvoľni sa, zlatko, čo?
Neusmeješ sa na mňa?
Čudáčka.
Všetko živé na Zemi je z uhlíka. Ale tento tu nie.
Neviem, z čoho je, ale v periodickej tabuľke to nie je.
Takže nie je odtiaľto?
Hej, ako je na tom oko?
Nuž, asi dobre,
ale nemôže uveriť tomu, čo vidí.
Takže toto vyzeralo ako Coulson?
Aj rozprávalo ako on.
A podľa tej ženy ich bolo viac?
Použila výraz "infiltrácia".
Veríte jej?
Neveril som, kým som neuvidel toto.
Aký máte plán?
Nájdem to dievča z Blockbustera.
Dostal som správu o zlodejke motorky, čo vyzerala ako ona.
Ak vie, prečo sú tu tieto jašterice,
možno nám povie, ako sa ich zbavíme.
Dobre.
Ale pracujte na tom sám. Nemôžeme veriť nikomu.
Ani našim vlastným ľuďom.
Áno, pane.
Páni. Sú to hnusní hajzlíci, však?
Nuž, nie je to žiadny Brad Pitt, pane.
Šťastnú cestu do večnosti, priateľ môj.
Dokončím, čo sme začali.
Veľmi by som sa k nemu nepribližoval, šéfe.
Nikto nesmie dnu ani von.
Rosamond 32 KM
Bar U Pancha
Bum!
Čo si dáte?
Odkiaľ je táto fotografia?
Z letiska.
Kde je Pegas?
To je tajné.
Podobne ako zložka, ktorú vediem o vás.
Ale vidím, že ste sa odvtedy trochu zmenili.
Grunge vám pristane.
Ťažký deň, agent Fury?
Bol celkom super, viete?
Zažil som vesmírnu inváziu, veľkú autonaháňačku.
Videl som pitvu mimozemšťana.
Bežný pracovný deň.
Takže ste jedného z nich videli?
Nikdy som neveril, že mimozemšťania existujú,
ale už som ho videl.
Bude to trochu trápne, ale musím sa vás to spýtať.
Myslíte, že som jeden z tých zelených.
Opatrnosti nikdy nie je nazvyš.
Pozeráte sa na 100%-ného pozemšťana s červenou krvou.
Obávam sa, že potrebujem dôkaz.
Hovoríme o štipnutí do líca alebo o vzorke moču?
Nie. DNA by sedela.
Čo tak moje heslo do AOL?
Skrullovia dokážu simovať len nedávne spomienky svojich hostiteľov.
Chcete ísť do osobných vecí.
-Kde ste sa narodili? -V Huntsville, Alabama.
Ale ten moment si, prísne vzaté, nepamätám.
-Meno prvého zvieratka? -Pán Ňucháčik.
-Pán Ňucháčik? -To som povedal. Prešiel som?
Ešte nie. Prvá práca?
Vojak. Hneď po strednej. Odišiel som s hodnosťou plukovníka.
-Potom? -Špión.
-Kde? -Bola studená vojna. Boli sme všade.
Belfast. Bukurešť. Belehrad. Budapešť.
Mám rád B-éčka. Rýmujú sa.
-Teraz? -Sedím v kancelárii už šesť rokov
a snažím sa zistiť, odkiaľ prídu naši budúci nepriatelia.
Nikdy mi nenapadlo, že to bude zhora.
Dajte mi absurdný detail, aký by si Skrull nikdy nevymyslel.
Ak je toast prekrojený šikmo, nezjem ho.
To ste nepotrebovali, však?
Nie. Nepotrebovala. Ale pobavilo ma to.
Dobre. Teraz vy.
Dokážte, že nie ste Skrull.
A ako mi to má dokázať, že nie ste Skrull?
Je to fotónový blast.
No a?
Skrull by to nedokázal.
Plukovník armády, neskôr špión a potom agent S.H.I.E.L.D.
musí mať dosť vysoké bezpečnostné previerky.
Kde je Pegas?
Takže. Skrullovia simujú iné rasy, aby sa infiltrovali a ovládli iné planéty.
A vy patríte ku Kreeom? Rase vznešených bojovníkov?
Hrdinov. Vznešených bojovných hrdinov.
A čo chcú Skrullovia od Dr. Lawsonovej?
Myslia si, že v Pegase vyvinula motor s rýchlosťou svetla.
Motor s rýchlosťou svetla?
Uznávam, že dnes som počul aj šialenejšie veci.
Ešte stále je dosť skoro.
A čo chcete vy?
Zastaviť Skrullov, aby sa nestali nezastaviteľní.
A?
Vojna funguje všade rovnako.
Zbehnutého vojaka spoznám na prvý pohľad.
Ide vám o niečo osobné.
Ste na vládnom pozemku. Otočte vozidlo.
Nicholas Joseph Fury. Agent S.H.I.E.L.D.
Dotknite sa palcom vankúšika.
Sekundu.
Nicholas Joseph Fury. Máte tri mená?
Všetci ma volajú Fury.
Nie Nicholas. Ani Joseph. Ani Nick. Len Fury.
-Ako vás volá mama? -Fury.
-Ako ju voláte vy? -Furyová.
A vaše deti?
Ak by som nejaké mal, volali by ma Fury.
Vstup povolený.
Ďakujem.
PROJEKT PEGAS ZARIADENIE NASA A USAF
Počkajte.
Vyzeráte ako zatrpknutá neter.
Nasaďte si ju.
-Čo to je? -Logo S.H.I.E.L.D.
Pomáha to, že na oblečení ukazujete svoju identitu, utajiť vašu prácu?
Spýtala sa vojačka z vesmíru, oblečená v gumenom obleku.
Tú flanelku dole.
Môžem vám pomôcť?
Sme agenti S.H.I.E.L.D.
Hľadáme ženu zvanú Lawsonová.
Istá Dr. Wendy Lawsonová.
Poznáte ju?
Poďte so mnou.
Poznáte frázu "priateľské uvítanie"?
Nie.
Toto to rozhodne nie je.
To je komunikátor?
Áno. Špičkový obojsmerný pager.
Komu sa hlásite?
Mame. Nebojte sa. Vás som nespomenul.
ZADRŽANÝ S CIEĽOM. POTREBUJEM POSILY
ZÁZNAMY
Až po vás.
Pôsobivé.
Mali by ste vidieť, čo dokážem so spinkou.
Ale, ahoj. Ako sa máš?
Bože dobrý. Pozrime sa na teba. Len sa na seba pozri.
No nie si ty rozkošnučká?
No nie si rozkošná? A ako sa voláš? Ako sa voláš?
"Goose." Super meno pre super mačku.
Fury?
Vrátim sa.
ZÁZNAMY NEPOVOLANÝM VSTUP ZAKÁZANÝ
Vyberiem svoj odtlačok.
Len odlepím túto pásku.
Sedeli ste tam a pozerali sa, ako sa hrám s páskou?
A pritom vám stačilo...
Nechcela som vás zahanbiť.
Lawsonová.
Lawsonovej návrh motora s rýchlosťou svetla.
PROJEKT UKONČENÝ
Ktovie prečo ukončili ten projekt.
Možno preto, lebo je šibnutá.
Kreeovské znaky?
Lawsonová nie je šibnutá.
Je Kree.
Ale je mŕtva.
Čože?
Mala nehodu s lietadlom Asis pri nepovolenom testovacom lete.
Jej pilot pri tom zomrel tiež.
Preto je tu ochranka taká nepriateľská.
Ututlávajú chybu za miliardy.
A váš stroj s rýchlosťou svetla zahučal.
Kedy došlo k tej nehode?
Pred šiestimi rokmi. V roku 1989.
Kto bol ten pilot?
Väčšina textu je cenzurovaná,
ale je tu svedectvo od Marie Rambeauovej.
Ona ich videla nažive posledná.
PRIJATÁ SPRÁVA KELLER
Ste v pohode?
M-hm.
O chvíľu som späť.
Nechceme bojovať vo vojnách.
Chceme ich ukončiť.
Viem, že Lawsonová bola Kree.
Bola tu, na C-53 a zomrela pri leteckej nehode.
Vieš o tom niečo?
Práve som našiel správu o misii poslanú z C-53.
Nie som oprávnený prezradiť ti všetko, Vers, ale...
Lawsonová bola tajný kreesky dôstojník Mar-Vell.
Pracovala na unikátnom energetickom jadre.
Experimentovala s technológiou, čo by nám zrejme pomohla vyhrať vojnu.
Je stále tam?
Spolupracuje na vyšetrovaní, pane.
Vy zostaňte tu.
Chcem ju vypočuť sám.
Výborná práca, Nicholas.
Píše sa tam niečo o mne?
Niečo o tebe? Nie, isteže nie.
Prečo by sa malo?
Našla som dôkaz, že som tu žila.
Na C-53?
Mar-Vell je tá, ktorú vidím, keď som s Najvyššou inteligenciou.
Poznala som ju. A poznala som ju ako Lawsonovú.
Vyzerá to ako skrullská simulácia, Vers.
Nie je. Lebo si to pamätám. Bola som tu.
Prestaň. Spomeň si na výcvik.
Poznaj svojho nepriateľa. Môžeš to byť ty.
Nedovoľ, aby emócie prevládli nad tvojím úsudkom.
Je na šiestom podzemnom poschodí.
Vystúpim na piatom
a pôjdem po schodoch pre prípad, že by utiekla.
Spravíme kliešte, tak ako vtedy v Havane.
Jasné. Ako vtedy v Havane.
Blížime sa k skokovému bodu. Nevypínaj lokalizátor, aby som ťa našiel.
Dostaneme sa tomu na kĺb, Vers.
Spolu.
Dobre.
Vers!
Fury spolupracuje s cieľom.
Tak prečo by nás zavolal?
Viem len, že musíme zadržať aj jeho. Mŕtveho alebo živého.
Mŕtveho alebo živého?
Pohyb. Pohyb, pohyb!
So mnou.
Prezradil som sa niečím?
Vieš, v skutočnosti ich nepotrebujem, aby som videl,
ale tak akosi dotvárajú môj vzhľad.
Nemyslíš?
Zavolal si ich?
Moja chyba.
Coulson, vidíš ich?
Tu dole nie sú.
Skúsme hore.
-Čo je? -Tvoj komunikátor.
Zjavne ti nemôžem dôverovať.
Vieš s tým lietať?
Uvidíme.
Odpoveď je áno, alebo nie.
Áno.
Tak to je riadna šupa!
Máme čierneho pasažiera.
Vydrž, Goose.
Goose.
Nie, Goose.
Kto je poslušné mačiatko, čo? Čo, Goose?
Áno, presne tak.
Kto je dobré mačiatko, Goose?
-Ty si dobré mačiatko, presne tak. -Poznáš niekoho z nich?
Je to zábavná historka.
Prišla som na Halu na pokraji smrti. Bez pamäti.
To bolo pred šiestimi rokmi.
Myslíš, že ty si pilotka, ktorá zahynula s Dr. Lawsonovou?
Asi nám to bude vedieť povedať tá, ktorá ich videla nažive posledná.
-Maria Rambeauová? -M-hm.
Ako sa dostaneme do Louisiany?
Smerom na východ. V Memphise odbočka doprava.
Ten agent,
ktorý zabránil Skrullom, aby nás našli?
Coulson. Je nový.
Asi ma ešte nezačal neznášať.
Len mu daj čas.
Myslím, že počúval intuíciu, vieš?
Inštinktívne šiel proti rozkazom.
To je dosť ťažké.
Ale vďaka tomu sme ľudia.
Mávam kvôli tomu problémy. Často.
To som si všimol.
Zachrániť chlapa, čo ťa predal Skrullom?
To asi nie je štandardný kreesky postup.
Nepoviem to tvojmu šéfovi, ak ani ty môjmu.
Ronan.
Žalobcovia dokončili svoju operáciu,
ale hlavná misia zlyhala kvôli vášmu tímu.
Bola to pasca, aby vylákali našu dôstojníčku Vers na Torfu a uniesli ju.
Daj nám ich pozíciu. Zneškodníme teroristickú hrozbu.
Tak, že ich vybombardujete z galaxie?
Nie, zvládneme to.
Skrullská bunka, nech je kdekoľvek, je hrozbou pre všetkých Kreeov.
Kde sú?
-Sú... -Zmizli.
Nateraz zmizli.
Ale nájdeme ich.
Nájdite, lebo inak to spravíme my.
Udržujte kurz na C-53.
Prepáčte. Hľadám Mariu Rambeauovú.
Teta Carol?
Mama, prišla teta Carol!
Vedela som to! Všetci vraveli, že si mŕtva!
Ale my sme vedeli, že klamú.
Nie som tá, za koho ma považuješ.
To je najšialenejšia hovadina na svete.
Zelení mimozemšťania, čo menia podobu? Nič také neexistuje.
Máte úplnú pravdu, mladá dáma. Nič také neexistuje.
Ak by existovalo, chceli by sme si to nechať pre seba.
Ty mi neveríš?
Neverím!
To je úplne super!
Tými rukami dokáže viac než len uvariť čaj.
Čo napríklad? Ukáž nám to.
Možno neskôr.
Odložila som všetky tvoje veci.
Pôjdem po ne.
Pôjdeš jej s tým pomôcť?
Nič si nepamätáš?
Vidím záblesky.
Krátke okamihy.
Ale neviem, čo z toho je skutočné.
Ak by som vedela poskladať, čo sa stalo v to ráno,
možno by to začalo dávať zmysel.
Prebudila si ma na svitaní trieskaním na dvere.
Ako obvykle.
Vtedy sme museli vstávať veľmi skoro.
Air Force ešte neumožňoval ženám lietať v boji,
takže testovať Lawsonovej lietadlá bola jediná možnosť robiť niečo dôležité.
Chcela si sa pretekať na základňu vo svojom Mustangu
a ja som neprotestovala, lebo moje Camaro muselo vyhrať.
Ale ty si podvádzala a šla skratkou.
Odkedy je skratka podvádzanie?
Odkedy porušuje vopred stanovené pravidlá dohody.
Na tie si rozhodne nespomínam.
Isteže nie.
Keď som prišla do hangára, Lawsonová bola rozrušená.
Hovorila, že musí zachraňovať životy.
Chcela s Asisom vzlietnuť sama, ale ty si povedala...
Že ak ide o životy, budem letieť ja.
Áno. Hej. Chvíľa veľkého hrdinstva.
Ten moment, na ktorý sme obe čakali.
Doktorka bola vždy jedinečná. Preto sme ju mali rady.
Ale teraz vravíš, že je z inej planéty.
Viem, že je to pre teba ťažké.
Myslíš? Táto časť?
Nie. Nie.
Ťažké bolo prísť o najlepšiu priateľku
v takej tajnej misii, že sa všetci tvária, že neexistovala.
Ťažké je zistiť, že si niekde vo vesmíre tvrdohlavo odmietala zomrieť.
A teraz si sem prídeš po šiestich rokoch
so svojimi nabitými horiacimi rukami
a chceš, aby som ťa volala...
Ani neviem ako. Vers?
To teraz naozaj si?
Neviem.
Poď sa pozrieť!
Toto sme my dve na Halloween.
Ja som Amelia Earhart a ty Janis Joplin.
Toto si ty, keď si bola malá.
Nevychádzala si s rodičmi
a mama povedala, že my budeme tvoja rodina.
Toto sme my na Vianoce.
Dostala som králičkovské papuče.
Ďalšia fotka, na ktorej si malá.
Vždy si chcela byť pilotka.
A tu si po promócii.
Toto bol tvoj pes, ktorého si dostala na Vianoce...
Tu je celý váš tím Air Force.
A tu si ty s mamou po dobrom tréningu.
Týchto troch ste mali najradšej.
Ach, počkaj. Zabudla som.
Tvoja bunda.
Mama mi ju nedovolí nosiť, odkedy som na ňu vyliala kečup.
Len toto zostalo po nehode.
Aspoň sme si to mysleli.
Neotváraj.
Je to len môj sused.
Dokážu sa zmeniť na kohokoľvek.
Zdravím.
Čo chceš?
Ahoj, Tom. Toto je moja kamarátka Carol.
Teší ma.
So statickou elektrinou sa neradno zahrávať.
Všimol som si toho čudného letúňa, čo parkujete pri ceste
a napadlo mi,
či by vám vadilo, keby si ho chlapci pozreli zblízka?
-Pozreli zblízka? -Áno.
Pozrieť si "letúňa" odparkovaného pri ceste?
Vážne si sa snažil, aby sme ti to zožrali, však, Talos?
Prepáč, Tom. Teraz sa nám to vážne nehodí.
Prídem zajtra, dobre?
Dobre.
Vážne by si k susedom mala byť milšia.
Nikdy nevieš, kedy si budeš potrebovať požičať cukor.
Počkaj chvíľu.
Kým tu začneš rozhadzovať tými rukami
a zničíš kamarátke dom...
A je to krásny dom, slečna.
Bože môj!
Čo, dofrasa?
Dievčaťu nikto neublíži.
Len ma nezabi.
To by veľmi skomplikovalo situáciu.
O päť sekúnd skomplikujem tú stenu odporným skrullským mozgom.
Prepáč, že som simoval tvojho šéfa.
Ale teraz pred tebou stojím taký, ako naozaj som. Nepodvádzam.
A kto je tam vonku?
Fajn, to je dobrá pripomienka,
ale iste chápete, že boli potrebné isté preventívne opatrenia.
Videl som, ako si si so zviazanými rukami rozdrvila mojich 20 najlepších mužov.
Chcem sa len porozprávať.
Keď sme sa rozprávali naposledy, skončila som zavesená za členky.
Vtedy som ešte nevedel, kto si.
Vtedy som nevedel, v čom si iná než ostatní.
Mám zvukovú nahrávku z Pegasa
s tvojím hlasom, z leteckej nehody pred šiestimi rokmi
na zariadení, ktoré tuším voláte "čierna skrinka".
Tvrdili, že sa pri páde zničila. Odkiaľ ju máte?
Nerozumie tomu.
Mladá dáma, mám špeciálnu schopnosť,
vďaka ktorej sa dokážem dostať tam, kde by som nemal byť.
Ak ma ešte raz nazveš "mladá dáma",
umiestnim svoju nohu tam, kde by nemala byť.
Mal by som hádať, kde to je?
Na tvojom zadku.
Dobre, chápem. Všetci sme tu trochu napätí.
Ale ja len potrebujem vašu pomoc s dekódovaním istých súradníc.
Len si sadnite a vypočujte si toto...
Uisťujem vás, stojí to za to.
Zavolaj dnu svojho kamoša a vypočujem si to.
Dohodnuté.
Bože môj! Dajte ju preč.
Ako sa sem dostala?
Tá mačka?
Nebojíte sa jej, však?
To nie je mačka.
-Je to Flerken. -Flerken?
Mami?
Monica.
Prečo nemôžem počúvať aj ja?
Otváram súbor
Čo sa deje?
Načítava sa to.
Naťukaj náš cieľ. 5-2-2-9, negatív 4-7, 8,7-6-8, 0,2.
Rozumiem. Kam ideme, doktorka?
Do môjho laboratória.
Do vášho laboratória? Ako to myslíte?
Ale nie.
To je...? Počkať, čo to je? Na radare to nevidím.
Poďme, Carol. Leť!
To nie je MiG, Lawsonová. Kto to je, dofrasa?
To sú tí zlí. Leť rýchlejšie!
Áno, madam.
-Čo chcú? -Mňa. Moju prácu.
Nemala som ťa vziať so sebou.
Teraz pocítime pár G-éčiek.
Strieľajú dozadu. Držte sa!
Vyskočte! Vyskočte! Vyskočte!
Zostaňte so mnou, Lawsonová!
Carol, ozvi sa. Počuješ ma?
Áno, rozumela som. Narazili sme.
Carol, si v poriadku? Počuješ ma?
Áno! Rozumiem.
Doktorka?
Vaša krv.
Je modrá.
Áno, ale aké mám vlasy?
Pomôž mi, áno?
Musím ho zničiť, kým sa sem dostanú.
Lawsonová?
Spomínaš si, čo som hovorila o našej práci? Prečo to robíme?
Aby sme ukončili vojny?
Áno. Ale tie vojny sú väčšie, než tušíš.
Dofrasa!
Nevolám sa Lawsonová.
Moje skutočné meno je Mar-Vell a som z planéty Hala.
Povedala by som, že blúznite,
ale práve nás zostrelila vesmírna loď a máte modrú krv.
Počúvaj, strávila som pol života bojovaním v hanebnej vojne.
Vypadni, aby som nemusela ľutovať ešte niečo ďalšie.
Ale nezabudni tie súradnice, jasné?
Musíš ich zachrániť bezo mňa.
Zachrániť koho? Ako?
Teraz musím zničiť tento motor, skôr než ho nájdu.
Čo to robíte?
Nemáme záujem ti ublížiť.
Nie?
Z toho strieľania som nadobudla nesprávny dojem!
Energetické jadro.
Kde je?
Záchranári sú na ceste.
Máte dve minúty, kým vás obkľúčia.
Potom nevidím dôvod naťahovať túto konverzáciu.
Nie, počkaj!
Myslíš tamto energetické jadro?
Nie!
Veliteľ? Stále sa hýbe. Žiadam o povolenie strieľať.
Zadrž.
Už tu nič nie je.
Jadro bolo zničené.
Absorbovala jeho energiu.
Pôjde s nami.
Klamal mi.
Všetko, čo som si myslela, bola lož.
Teraz tomu rozumieš.
Čomu? Čomu teraz rozumiem?
Mar-Vell zabil Yon-Rogg.
Zabil ju,
lebo si uvedomila, že je na nesprávnej strane nespravodlivej vojny.
Nie.
Tvoji ľudia sú teroristi.
Zabíjajú nevinných.
Videla som ruiny na Torfe.
Ruiny, za ktoré sú zodpovední Žalobcovia.
Moji ľudia žili na Torfe ako utečenci.
Sme bez domova, odkedy sme sa vzopreli Kreeskej nadvláde
a oni zničili našu planétu.
A tú hŕstku, čo z nás zostala, popravia ako ďalšiu,
ak mi nepomôžeš dokončiť, čo Mar-Vell začala.
Jej jadro by mohlo poháňať loď letiacu rýchlosťou svetla,
ktorá by nás odviezla do bezpečia.
Nového domova, kde sa k nám Kreeovia nedostanú.
Lawsonová hovorila, že práca v Pegase nemá viesť k bojovaniu vo vojnách,
ale k ich ukončeniu.
Chcela, aby si nám pomohla nájsť to jadro.
Už som ho zničila.
Nie, zničila si motor.
Jadro, ktoré ho poháňalo, je vo vzdialenej lokalite.
Ak nám pomôžeš dekódovať súradnice,
nájdeme ho.
Použijete ho, aby ste nás zničili.
Chceme len domov.
Teba a mňa pripravili Kreeovia o všetko.
Ani teraz to nechápeš?
Nie si jedna z nich.
Nepoznáš ma.
Netušíš, kto som.
Ani ja sama neviem, kto som!
Si Carol Danversová.
Si tá žena z čiernej skrinky, čo riskovala život, aby spravila, čo je správne.
Moja najlepšia priateľka,
ktorá ma ako jediná podporovala ako matku a pilotku.
Si múdra a zábavná a strašne otravná
a bola si najsilnejší človek, akého som poznala,
dávno predtým, než ti z pästí vystreľoval oheň.
Rozumieš mi?
Poď sem. Poď sem, dievča.
Je to v pohode.
Viem, že si nezaslúžim tvoju dôveru...
ale bola si naša jediná stopa.
Zistili sme, že tvoja energetická stopa sa zhodovala s Mar-Vellovej jadrom.
Teraz už vieme prečo.
Keby si len vedela, aké je to pre mňa dôležité.
Potrebujem len pomoc s dekódovaním súradníc Mar-Vellovej laboratória.
Nie sú to súradnice. Sú to stavové vektory.
Orbitálnej pozície a rýchlosti.
Nenašli ste jej laboratórium na Zemi, lebo na Zemi nie je.
Bolo na tej pozícii pred šiestimi rokmi v deň nehody.
Ak vystopujeme jej kurz, zistíme, kde na orbite je teraz.
Je to základná fyzika.
Na orbite?
Čo na tom bolo také ťažké?
Ty si môj odborník na vedu, nie?
Yon-Rogg ma čoskoro nájde.
Musíme sa dostať k jadru skôr než on.
Ideme do vesmíru?
V čom?
Malo by stačiť trochu upraviť vašu loď.
Tie úpravy zvládnem ja.
Tvoj odborník na vedu.
Nuž, zišiel by sa mi druhý pilot.
Nie. Nie, ja nemôžem.
Nemôžem odísť od Monicy.
Mami, to je v pohode. Môžem byť s babkou a dedkom.
V žiadnom prípade nepôjdem. Je to nebezpečné.
Testovať novú leteckú technológiu je nebezpečné
a to si robievala.
Chceš vyletieť z atmosféry v plavidle, ktoré na to nie je stavané,
a očakávaš nepriateľský stret
s technologicky vyspelejším cudzím nepriateľom.
Správne?
-Presne na to narážam. Musíš ísť! -Monica!
Máš šancu letieť na najsuperskejšiu misiu v histórii misií,
a ty sa toho vzdáš, aby sme sedeli na gauči a pozerali Fresh Prince?
Čože?
Mala by si zvážiť,
aký príklad dávaš svojej dcére.
Čo sa to tu deje?
Ja viem, viem. Vysvetlím ti to vnútri. Ďakujem.
Tvoja mama má šťastie.
Keď rozdávali deti, ona dostala to najsilnejšie.
Poručíčka Problémová.
Ty si to pamätáš.
To je moje?
Nie, nie.
Nechaj si ho, kým sa vrátim.
Ale budem potrebovať tvoju pomoc.
Už nemôžem nosiť tieto kreeovské farby.
A keďže si jediná osoba, ktorá tu má nejaký zmysel pre štýl...
Nie.
Rozhodne nie.
Nuž, keďže sme v jednom tíme...
Ako vyzerám?
Super.
Kde toľko trčíš?
Mám sa dobre. Vďaka za opýtanie.
-PRY46-B... -Nie, žiadne kódy.
Ten systém je nespoľahlivý, ako sme zistili.
Dobre, spravme to takto.
Koho vidím, keď komunikujem s Najvyššou inteligenciou?
Zrejme osobu, ktorú si najviac vážiš a obdivuješ.
Ale nikdy si mi to nechcel povedať.
A aká je tvoja prvá spomienka na Halu?
Transfúzia.
V žilách mi kolovala modrá krv.
Čia krv?
V jej žilách koluje moja krv.
Čo si s ňou spravil?
Ideš príliš neskoro.
Už to vie?
Ronan, Skrullovia sa infiltrovali na C-53.
Okamžite príď.
Za dobro všetkých Kreeov, veliteľ,
nákaza bude vyhubená.
Prekročili sme 500 a stúpame.
Vieš, fakt by si ju nemal držať na kolenách.
Naše malé spojenectvo je prinajlepšom chabé.
Pokým sa jej budeš báť...
...takto...
...áno, budem jej dávať toľko lásky a objatí, koľko bude chcieť, však?
Môžem sa ťa niečo spýtať?
Môžeš sa zmeniť na čokoľvek chceš?
Najprv to musím vidieť.
Dokážete to všetci?
Fyziologicky? Áno.
Ale chce to tréning
a dovolím si povedať, že aj talent, aby ste to robili dobre.
-Dokážeš sa zmeniť na mačku? -Čo je to mačka?
A na komodu?
Prečo by som sa menil na komodu?
Na mucholapku podivnú?
Dám ti 50 babiek, ak sa zmeníš na mucholapku podivnú.
Prepínam zo Scramjetu na Fusion. Pripútajte sa, ľudia.
Hej.
Je to normálna vesmírna turbulencia?
V podstate.
Zameriavam súradnice.
Kde to je?
Je to tu. Musí to byť tu.
A je to pred tou veľkou ničotou alebo za ňou?
Aktivujem odkrytie.
LABORATÓRIUM MAR-VELL KREESKY IMEPRIÁLNY KRÍŽNIK
To je ono? Jadro?
V poznámkach to nazývala Teserakt.
Načo boli Lawsonovej všetky tie hračky?
Nie sme tu sami.
Talos!
Neprišiel sem kvôli Teseraktu.
Neboj sa.
Nevedeli sme, čo máme robiť.
Mar-Vell nás varovala, aby sme nevysielali signál,
inak by nás našli Kreeovia.
Zachovala si sa správne.
To nič, to nič.
Je to v poriadku. Je to priateľka.
Neublížim vám.
Priviedla ma za vami.
Je mi to veľmi ľúto.
Nevedela som o tom.
Carol.
Sme vo vojne.
Aj ja som si v nej zašpinil ruky.
Ale teraz sme tu.
Našla si moju rodinu.
Toto je len začiatok.
Sú nás tisíce, sme od seba odlúčení,
roztrúsení po celej galaxii.
SPACE INVADERS NAJVYŠŠIE SKÓRE 968700
Keby som šesť rokov hral na jednej pinballovej konzole,
aj ja by som mal najvyššie skóre.
Bratríčkuješ sa s nepriateľom?
Čo si to spravila s uniformou?
Dostali sa jej do hlavy. Ako sme si mysleli.
Najvyššia inteligencia ju dá do poriadku.
Vidíte, že nie sú vojaci.
Pustite ich. Vezmite si mňa.
A jadro?
Klamal si mi.
Urobil som z teba tvoju najlepšiu verziu.
Čo si dostala, o to môžeš aj prísť.
Tu vzadu! Pohyb, pohyb!
Poď sem. Na zem!
Poďme! Rýchlo, pohyb!
Tak tu si.
Pobyt na C-53 tuším prebudil staré spomienky.
Táto bunda.
Inak je brutálna.
Tá hudba. Je to príjemný doplnok.
Pusti ma.
To nepôjde.
Ak im ublížiš, spálim ťa na uhoľ.
A čím konkrétne?
Svoju silu máš od nás.
Vy ste mi nedali tieto schopnosti.
Bol to ten výbuch.
A ty si nikdy nemala dosť sily, aby si ich ovládla.
Druh: Flerken. Ohrozenie: vysoké.
Je to mačka, nie Hannibal Lecter.
Druh: ľudský samec.
Ohrozenie: nízke až nulové.
Musí to byť pokazené.
Flerkena naložte do Helionu.
Zvyšok vystreľte do vesmíru.
Dobrá práca, eso.
Vďaka tebe
už tí zákerní meniči podoby nebudú ohrozovať naše hranice.
Voľakedy som verila tvojim klamstvám,
ale Skrullovia len bojujú o domov.
Chceš ich zničiť, lebo sa nepodvolili tvojej nadvláde.
A ani ja sa nepodvolím.
Našli sme ťa. Prijali sme ťa ako vlastnú.
Uniesli ste ma.
Od môjho domova, mojej rodiny, mojich priateľov.
Je rozkošné, ako veľmi sa snažíš.
Ale pamätaj si,
bez nás...
Vzdaj to, Carol.
Na zem!
...si slabá.
Ideš príliš rýchlo! Musíš spomaliť!
Si nedokonalá.
Chceš sa zabiť?
Bezmocná.
Si príliš emotívna a slabá.
Ty sem nepatríš!
My sme ťa zachránili.
Ovládni to.
-Vravel som ti to, Carol. -Nikdy ti nedovolia lietať.
-Toto nie je hra pre dievčatká. -Bozkávaš sa ako kôň.
Nevydržíš ani týždeň, Danversová.
Bez nás si len človek.
Máš pravdu.
Som len človek.
Na Hale si sa znova narodila...
Vers.
Volám sa Carol.
Snaží sa oslobodiť.
Doteraz som bojovala so zviazanými rukami.
Ale čo sa stane,
keď sa konečne oslobodím?
Vieš, že žiariš, však?
To vám vysvetlím neskôr.
Vezmi Teserakt.
Obedár nechaj tu.
-Ja? -Áno.
Ja sa toho nedotknem.
Mám ti zohnať chňapku?
Nasaďte Skrullov na Quadjet a choďte.
Vezmite aj Flerkena.
-A čo ty? -Získam vám čas!
Teraz ťa zodvihnem.
Verím, že ma nezožerieš.
Nazdar.
Chcete sa pretláčať o Teserakt?
Voľakedy si sa mi zdala zábavná.
Ukončime to.
Dobre.
Dobrá mačička.
Celý čas si to vedela.
To preto sme nikdy neboli kamošky?
Nie, len som ťa nikdy nemala rada.
Pozor!
Hej, máte naponáhlo?
Nenúť ma, aby som to spravil.
Dobre.
No tak, predveď sa!
No tak!
Došľaka, Goose.
Vyber si, na koho strane si.
Odveďte ich tiež do hangára.
Všetkých ich vystrelíme do vesmíru.
Buď v pohode.
Presne ako v Havane.
Máš to?
Zožralo to flerkenovské mačiatko.
No tak, pohyb!
Pohyb!
Za mnou.
Zakry jej oči.
Do lode!
Poďme! Poďme!
Dobré odvedenie pozornosti.
Prisahala by som, že som ho tam dala.
Minn-Erva, zostreľ ich loď.
Rozkaz.
Si v poriadku, priateľu?
Nikdy mi nebolo lepšie.
Rýchlo sa k nám približuje neznáma loď.
Áno! Bum!
Čo to bolo, došľaka?
Vypustite balistické bojové hlavice.
To je nemožné.
C-53 nemá taký obranný systém, aby zničila naše bojové hlavice.
To nie je ich obranný systém, Ronan.
Zostreľte ju.
Vráťte sa na skokový bod.
Po zbraň sa vrátime.
Po to jadro?
Po tú ženu.
Som na teba veľmi hrdý.
Odo dňa, keď som ťa našiel pri jazere, si sa veľa naučila.
Ale dokážeš ovládnuť svoje emócie dosť dlho na to, aby si sa mi postavila?
Alebo ťa premôžu tak ako vždy?
Vždy som ti hovoril,
že pripravená budeš vtedy, keď ma zložíš vlastnými silami.
Toto je tá chvíľa.
Toto je tá chvíľa, Vers!
Vypni svetelnú šou
a dokáž mi, že ma dokážeš poraziť bez...
Nemusím ti nič dokazovať.
Cieľ: Hala.
Nemôžem sa vrátiť s prázdnymi rukami.
Nebudeš mať prázdne ruky.
Posielam po tebe správu.
Povedz Najvyššej inteligencii, že to prídem ukončiť.
Vojnu. Lži. To všetko.
To nemôžeš.
To bolo tesné, však, Goosey? Však?
Tí zlí ujovia sú stále tam vnútri?
Došľaka aj s Flerkenom!
-Si v poriadku? -Áno.
Je to len škrabnutie.
Nie.
Neverím, že si sa ocitla v najbrutálnejšej bitke
a ja som to zmeškala.
Podľa mňa si prišla práve včas.
Letela si tam celkom príma.
V S.H.I.E.L.D. sa nám vždy zíde taký dobrý pilot.
Zvážim to,
pokiaľ už nikdy nepovieš, že som letela "príma".
Ako je na tom oko?
Zlepšuje sa to každou sekundou.
Len aby som si to ujasnila,
bol si Soh-Larr
-aj agent S.H.I.E.L.D.? -Keller.
Zviazal môjho šéfa a ukradol mu identitu.
Požičal som si jeho podobu. Nie som zlodej.
Je to trochu krádež.
Na koho strane si?
Si tu vítaný, kým sa zotavíš,
ale ty a tvoja rodina budete potrebovať nový výzor.
Mohol by som znova vyzerať ako tvoj šéf.
Prosím, to nie.
No tak. Páčilo sa mi mať jeho krásne modré oči.
Rozhodne nie. Máte krásne oči.
Nikdy si nemeň oči.
Má krásne oči. To je veľmi milé.
Nechcel som spanikáriť...
Pomôžem vám nájsť nový domov.
Dokončím, čo Mar-Vell začala.
Môžu tu zostať s nami.
Však, mama?
Nebudú tu v bezpečí, zlatko.
Teta Carol má pravdu.
Potrebujú vlastný domov.
Čoskoro sa vrátim.
Možno by som ti mohla letieť naproti?
Len ak sa naučíš žiariť ako teta Carol.
Alebo si možno postavím hviezdnu loď. To nevieš.
To nevie.
Teserakt zostane na Zemi.
Ukrytý.
Určite by to Marvel chcela?
Mar-Vell.
Presne to som povedal.
Sú to dve slová. Mar. Vell.
Mar-Vell.
"Marvel" znie oveľa lepšie. Vieš, ako Marvelettes.
Nič ti to nehovorí?
Pokračuj. Možno si spomeniem.
Vylepšila som ho.
Mal by mať rozsah minimálne niekoľko galaxií.
Čože? Myslíš, že ťa budem otravovať?
Len v prípade núdze, jasné?
Tak...
Ak budeš niekedy náhodou opäť v tejto galaxii,
určite sa mi ozvi.
Vyprali sme tú škvrnu od kečupu.
Ďakujem, poručíčka Problémová.
Aj pre mňa je ťažké rozlúčiť sa.
Tak choď.
Program Ochranca
Fáza 1
Som rád, že ste späť, pane. Toto vám prišlo.
Takže je to pravda?
Že vám Kreeovia vypálili oko,
lebo ste im odmietli dať Teserakt?
Pravdu o tej historke nemôžem potvrdiť ani vyvrátiť.
Rozumiem.
Žiaľ, musím vám oznámiť, že Teserakt sme stále nenašli.
Som si istý, že sa objaví.
Dám vám vedieť, keď sa to stane.
A potom čo?
Pane?
Netušíme, aké ďalšie intergalaktické hrozby existujú.
A naša jednočlenná bezpečnostná jednotka má povinnosti
na druhej strane vesmíru.
S.H.I.E.L.D. nás sám neochráni.
Potrebujeme ich viac.
Viac zbraní?
Viac hrdinov.
Myslíte, že takých nájdete viac?
Ju sme našli, a to sme ani nehľadali.
Oddýchnite si, pane.
Čaká vás dôležité rozhodnutie.
CAPT. CAROL "AVENGER" DANVERSOVÁ
NEZVESTNÍ CELOSVETOVO
NEZVESTNÍ V KENI
Je to nočná mora.
Moje nebývajú také zlé.
Hej.
Takže tá vec to prestala robiť, nech robila čokoľvek.
Čo vieme?
Ten signál, čo vysielala, sa nakoniec pokašľal.
-Myslel som, že sme obišli batériu. -To áno.
Stále je zapojená. Len to prestalo.
Reštartujte ju. Zapnite ho naspäť.
Ani nevieme, čo to je.
Fury to vedel. Skrátka to spravte.
Dajte mi vedieť, hneď ako spustíte signál.
Chcem vedieť, kto je na druhej strane.
Kde je Fury?
Captain Marvel sa vráti v Avengers: Endgame
NA PAMIATKU MAJORA STEPHENA "CAJUNA" DEL BAGNO Z THUNDERBIRD 4
Preložila Martina Ivančíková